CELEX: 52000PC0563
Language: da
Date: 2000-09-22
Title: Forslag til Rådets afgørelse om fastlæggelse af Fællesskabets holdning til en afgørelse fra Det Blandede Udvalg om ændring af sektorbilagene om teleterminaludstyr, informationsteknologisk udstyr og radiosendere, om elektromagnetisk kompatibilitet, om elektrisk sikkerhed, om fritidsfartøjer og om medicinsk udstyr til aftalen mellem Det Europæiske Fællesskab og Canada om gensidig anerkendelse

Avis juridique important

|

52000PC0563

Forslag til Rådets afgørelse om fastlæggelse af Fællesskabets holdning til en afgørelse fra Det Blandede Udvalg om ændring af sektorbilagene om teleterminaludstyr, informationsteknologisk udstyr og radiosendere, om elektromagnetisk kompatibilitet, om elektrisk sikkerhed, om fritidsfartøjer og om medicinsk udstyr til aftalen mellem Det Europæiske Fællesskab og Canada om gensidig anerkendelse  /* KOM/2000/0563 endelig udg. */  

Forslag til RÅDETS AFGØRELSE om fastlæggelse af Fællesskabets holdning til en afgørelse fra Det Blandede Udvalg om ændring af sektorbilagene om teleterminaludstyr, informationsteknologisk udstyr og radiosendere, om elektromagnetisk kompatibilitet, om elektrisk sikkerhed, om fritidsfartøjer og om medicinsk udstyr til aftalen mellem Det Europæiske Fællesskab og Canada om gensidig anerkendelse(forelagt af Kommissionen)BEGRUNDELSEI. Baggrund1. Aftalen mellem Det Europæiske Fællesskab (EF) og Canada om gensidig anerkendelse blev godkendt af Rådet ved afgørelse af 20. juli 1998 [1] og trådte i kraft den 1. november 1998.[1]  Rådets afgørelse af 20. juli 1998 om indgåelse af en aftale mellem Det Europæiske Fællesskab og Canada om gensidig anerkendelse (EFT L 280 af 16.10.1998, s. 1).2. Ifølge aftalens artikel XV, stk. 2, består der en generel forpligtelse for parterne til at indarbejde nye eller yderligere overensstemmelsesvurderingsprocedurer, der påvirker en sektor, som er omfattet af et sektorbilag, i aftalen. Fællesskabet udstedte den 9. marts 1999 et nyt direktiv 99/5/EF om radio- og teleterminaludstyr, som træder i stedet for det eksisterende direktiv fra den 8. april 2000. Sektorbilaget om teleterminaludstyr, informationsteknologisk udstyr og radiosendere (TTU-sektorbilaget) skal derfor ændres for at tage hensyn til lovgivningstilstanden i Fællesskabet.3. Sektorbilagene til aftalen indeholder desuden bestemmelser om en overgangsperiode på 18 måneder til tillidsskabende aktiviteter. Disse tillidsskabende aktiviteter skal forlænges fra den 1. april 2000 til den 31. januar 2001 (en yderligere periode på ni måneder) for at sikre, at de gennemføres til fulde.II. Ændringer til sektorbilaget om teleterminaludstyr, informationsteknologisk udstyr og radiosendere (TTU)4. Direktiv 99/5/EF om radio- og teleterminaludstyr [2] blev vedtaget den 9. marts 1999 og ophæver direktiv 98/13/EF [3] den 8. april 2000. I det nuværende sektorbilag om teleterminaludstyr henvises der til direktiv 98/13/EF, og det skal ændres, således at der bliver taget hensyn til den nye situation på lovgivningsområdet i Fællesskabet. Ændringerne vedrører nærmere bestemt:[2]  Europa-Parlamentets og Rådets direktiv 99/5/EF af 9. marts 1999 om radio- og teleterminaludstyr samt gensidig anerkendelse af udstyrets overensstemmelse (EFT L 91 af 7.4.1999, s. 10).[3]  Europa-Parlamentets og Rådets direktiv 98/13/EF af 12. februar 1998 om teleterminaludstyr, satellitjordstationsudstyr og gensidig anerkendelse af udstyrets overensstemmelse (EFT L 74 af 12.3.1998, s. 1).- Ændring i anvendelsesområdet mellem direktiv 98/13/EF og 99/5/EF.- Ændring i procedurerne for overensstemmelsesvurdering mellem direktiverne.- Ændring i forhold til direktiv 73/23/EØF om lavspændingsudstyr og direktiv 89/336/EØF om elektromagnetisk kompatibilitet.5. Med hensyn til anvendelsesområde svarer TTU-sektorbilagets eksisterende dækning til direktiv 99/5/EF. Konsultationerne med de canadiske myndigheder udmundede i enighed om, hvilke ændringer der skulle foretages i TTU-sektorbilaget.6. Hvad visse af bilagene til aftalen angår, er de tillidskabende aktiviteter, der skal foregå i en overgangsperiode, ikke blevet fuldført, og denne periode vil skulle forlænges med ni måneder fra den 1. april 2000 til den 31. januar 2001.III. BeslutningsprocedurerIfølge aftalens artikel XIX, stk. 2, andet punktum, kan sådanne ændringer af sektorbilagene foretages ved skriftlig procedure mellem parterne gennem Det Blandede Udvalg. Ifølge artikel XI, stk. 3, litra a), og artikel IV, stk. 3, har Det Blandede Udvalg endvidere ansvaret for at ændre sektorbilagene. Det Blandede Udvalg, der er nedsat ved aftalens artikel XI, stk. 3. litra a), skal derfor træffe en afgørelse herom.Fællesskabets holdning til en sådan afgørelse truffet af Det Blandede Udvalg fastlægges ifølge artikel 3, stk. 3, i Rådets afgørelse 98/566/EF med kvalificeret flertal på forslag af Kommissionen.Forslag til RÅDETS AFGØRELSE om fastlæggelse af Fællesskabets holdning til en afgørelse fra Det Blandede Udvalg om ændring af sektorbilagene om teleterminaludstyr, informationsteknologisk udstyr og radiosendere, om elektromagnetisk kompatibilitet, om elektrisk sikkerhed, om fritidsfartøjer og om medicinsk udstyr til aftalen mellem Det Europæiske Fællesskab og Canada om gensidig anerkendelseRÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab,under henvisning til Rådets afgørelse af 20. juli 1998 om indgåelse af en aftale mellem Det Europæiske Fællesskab og Canada om gensidig anerkendelse [4], særlig artikel 3, stk. 3,[4]  EFT L 280 af 16.10.1998, s. 1.under henvisning til forslag fra Kommissionen [5], og[5]  EFT L af , s.ud fra følgende betragtninger:Sektorbilaget om teleterminaludstyr, informationsteknologisk udstyr og radiosendere skal ændres med henblik på at inddrage ny EF-lovgivning i form af direktiv 99/5/EF om radio- og teleterminaludstyr i dets anvendelsesområde -TRUFFET FØLGENDE AFGØRELSE:Artikel 1Den holdning, som Det Europæiske Fællesskab skal indtage til en afgørelse fra Det Blandede Udvalg, der er nedsat i henhold til artikel XI i aftalen mellem Det Europæiske Fællesskab og Canada om gensidig anerkendelse, om ændring af sektorbilaget om teleterminaludstyr, informationsteknologisk udstyr og radiosendere baseres på de ændringer, der er angivet i bilag 1 til denne afgørelse. Mindre ændringer til de ændringer, der er angivet i bilaget, kan accepteres uden yderligere afgørelse fra Rådet.Artikel 2Den holdning, som Det Europæiske Fællesskab skal indtage til en afgørelse fra Det Blandede Udvalg, der er nedsat i henhold til artikel XI i aftalen mellem Det Europæiske Fællesskab og Canada om gensidig anerkendelse, om ændring af sektorbilagene med henblik på forlængelse af overgangsperioderne baseres på de ændringer, der er angivet i bilag 2 til denne afgørelse. Mindre ændringer til de ændringer, der er angivet i bilaget, kan accepteres uden yderligere afgørelse fra Rådet.Artikel 3Rådet bemyndiger Kommissionen til på Fællesskabets vegne at undertegne afgørelsen fra Det Blandede Udvalg, som vedtager de ændringer, der er anført i artikel 1.Artikel 4Afgørelsen fra Det Blandede Udvalg offentliggøres i De Europæiske Fællesskabers Tidende, når den er vedtaget.Udfærdiget i Bruxelles, denPå Rådets vegneFormandBILAG 1Ændringer til sektorbilaget om teleterminaludstyr, informationsteknologisk udstyr og radiosendere1. I artikel 4, stk. 1, andet led, foretages følgende ændringer:"for elektromagnetisk kompatibilitet (EMK) - om nødvendigt anerkedelse af hinandens overensstemmelsescertifikater, leverandørerklæringer og tekniske konstruktionsdata. De detaljerede bestemmelser beskrives i dette bilag eller i sektorbilaget om EMK; hvis en fabrikant vælger ikke at følge procedurerne i direktiv 99/5/EF til vurdering af overensstemmelse med EMK-kravene, finder de relevante bestemmelser i sektorbilaget om EMK anvendelse."2. I artikel 4, stk. 1, tredje led, foretages følgende ændringer:"for elektrisk sikkerhed/lavspænding - godkendelse af prøvning og certificering af de dækkede varers overholdelse af og leverandørens erklæring om deres overensstemmelse med den anden parts krav til elektrisk sikkerhed. De detaljerede bestemmelser beskrives i dette bilag eller i sektorbilaget om elektrisk sikkerhed; hvis en fabrikant vælger ikke at følge procedurerne i direktiv 99/5/EF til vurdering af overensstemmelse med kravene til elektrisk sikkerhed, finder de relevante bestemmelser i sektorbilaget om elektrisk sikkerhed anvendelse."3. I artikel 4, stk. 1, indsættes følgende led:"- fastlæggelse af, hvilke radioprøvninger der skal gennemføres i henhold til bilag III og IV i direktiv 99/5/EF- afgivelse af en udtalelse om tekniske data i henhold til bilag V i direktiv 99/5/EF."4. Artikel 6, stk. 1, affattes således:"Der er en overgangsperiode på 27 måneder, før bestemmelserne i dette bilag, navnlig afsnit 4, gennemføres fuldt ud den 31. januar 2001."5. I vedføjelse 1 affattes kolonnen "Det Europæiske Fællesskab" således:"Europa-Parlamentets og Rådets direktiv 99/5/EF af 9. marts 1999 om radio- og teleterminaludstyr samt gensidig anerkendelse af udstyrets overensstemmelseRådets direktiv 73/23/EØF, ændret ved Rådets direktiv 93/68/EFRådets direktiv 89/336/EØF, ændret ved Rådets direktiv 92/31/EØF og 93/68/EF."6. I vedføjelse 2 affattes kolonnen "Det Europæiske Fællesskab" således:"Specifikt, men ikke udelukkende, er følgende grænseflader og tjenester, der falder ind under direktiv 99/5/EF, omfattet:- alt fast teleterminaludstyr- alt radioudstyr, undtagen:* medicinske anordninger, jf. artikel 1 i Rådets direktiv 93/42/EØF af 14. juni 1993* aktive implantable medicinske anordninger, jf. artikel 1 i Rådets direktiv 90/385/EØF af 20. juni 1990* komponenter eller separate tekniske enheder, jf. Rådets direktiv 72/245/EØF af 20. juni 1972 eller Rådets direktiv 92/61/EØF af 30. juni 1992* radioudstyr anvendt af radioamatører, jf. artikel 1, definition 53, i ITU's radioforskrifter, medmindre udstyret er kommercielt tilgængeligt;samlesæt af komponenter, der samles af radioamatører, og kommercielt udstyr, der ændres og bruges af radioamatører, betragtes ikke som kommercielt tilgængelige* udstyr, der er omfattet af direktiv 96/98/EF (marinedirektivet)* kabler og ledninger* radiomodtageudstyr, der kun er beregnet til at modtage lyd- og radio-tv-spedningstjenester* produkter, udstyr og komponenter, jf. artikel 2 i Rådets forordning (EØF) nr. 3922/91 af 16. december 1991 om harmonisering af tekniske krav og administrative procedurer inden for civil luftfart* udstyr og systemer til regulering af lufttrafikken, jf. artikel 1 i Rådets direktiv 93/65/EØF af 19. juli 1993 om definition og anvendelse af kompatible tekniske specifikationer for erhvervelse af udstyr og systemer til regulering af lufttrafikken (air-traffic-management equipment and systems)* udstyr, der udelukkende anvendes til aktiviteter vedrørende den offentlige sikkerhed, forsvar, statens sikkerhed (herunder statens økonomiske velfærd, når aktiviteterne vedrører spørgsmål i forbindelse med statens sikkerhed) og statslige aktiviteter inden for det strafferetlige område.Radioudstyr defineres som et produkt eller en relevant komponent heraf, som er i stand til at kommunikere ved udsendelse og/eller modtagelse af radiobølger under udnyttelse af det frekvensspektrum, der er afsat til radiokommunikation på jorden og i rummet, og ved radiobølger forstås elektromagnetiske bølger med frekvenser fra 9 kHz til 3 000 kHz forplantet i rum uden kunstig styring."BILAG 2Ændringer til sektorbilaget om elektromagnetisk kompatibilitet:Artikel 5, stk. 1, affattes således: "Bestemmelserne i dette bilag om gensidig anerkendelse, navnlig afsnit 3, får virkning 27 måneder efter dette bilags ikrafttræden, dvs. den 31. januar 2001."Ændring til sektorbilaget om elektrisk sikkerhed:Artikel 4, stk. 1, affattes således: "Overgangsordningerne fungerer i 27 måneder fra tidspunktet for denne gensidige anerkendelsesaftales ikrafttræden, dvs. indtil den 31. januar 2001."Ændring til sektorbilaget om fritidsfartøjer:Afsnit V, første punktum, affattes således: "Der er en overgangsperiode på 27 måneder indtil den 31. januar 2001 forud for anvendelsen af dette bilag."Ændring til sektorbilaget om medicinsk udstyr:Artikel 6, stk. 1, affattes således: "Den tillidsskabende periode indledes ved undertegnelsen af aftalen om gensidig anerkendelse og forventes afsluttet inden for 27 måneder efter aftalens ikrafttræden, dvs. den 31. januar 2001."